recursal/SuperWikiNEXT-32B huggingface dataset:
Dalam bukunya, "*You'll Never Eat Lunch in This Town Again*" (1991), penerbit pemenang Oscar, Julia Phillips, mencuba mendedahkan banyak institusi Hollywood bawah tanah dan mengesahkan bahawa mentali "kerusi rehat pengatur pelakon" masih aktif di Hollywood.
**Kerusi rehat pengatur pelakon** ialah eufemisme untuk fenomena sosiologi yang melibatkan perdagangan kemudahan seks oleh seseorang yang bercita-cita, perantis, atau orang bawahan kepada orang atasannya sebagai pertukaran untuk penyertaan sesuatu pekerjaan atau untuk kemajuan kerjaya di dalam sesebuah pertubuhan. Dengan erti kata yang lain, ia melibatkan:

* seseorang atasan meminta kemudahan seks daripada orang bawahannya sebagai pertukaran untuk sokongan ekonomi atau pekerjaan; atau
* seseorang bawahan menggoda orang atasannya dengan mengharapkan kemajuan kerjaya atau ekonomi.

Istilah "kerusi rehat pengatur pelakon" berasal daripada industri perfileman, dengan rujukan khusus kepada kerusi rehat di dalam pejabat ejen pengatur pelakon yang boleh digunakan untuk kegiatan seks antara egen dan pelakon wanita yang bercita-cita. Walau bagaimanapun, istilah ini kini seringnya digunakan untuk merujuk kepada industri-industri yang lain, selain daripada industri hiburan.

Fenomena kerusi rehat pengatur pelakon tidak terhad kepada mana-mana satu jantina bagi kedua-dua pihak tukar ganti. Dalam konteks yang paling longgar, ia merangkumi semua kontrak sosial yang melibatkan pertukaran hubungan seks sebagai pertukaran untuk keselamatan ekonomi atau kemajuan kerjaya. Kerusi rehat pengatur pelakon merupakan salah satu bentuk tukar ganti teori permainan dalam latar sosial.

Kerjaya yang sangat diingini dan susah disertai daripada segi tradisi, misalnya kerjaya dalam industri perfileman, televisyen, dan muzik, telah menjadi tajuk cerita kerusi rehat pengatur pelakon dalam budaya pop. Pertukaran kemudahan sebegini merupakan salah satu penyalahgunaan kuasa dan boleh menjadi skandal seks, jika dianggap bernilai berita.

Pautan luar
-----------

* *TV Sting Snares Bollywood Baddie Shakti Kapoor* from Yahoo! India Movies (March 12, 2005)
* Known rumours that Darryl F. Zanuck invented the casting couch *The Zanucks: Reel Royalty*  Diarkibkan 2013-03-07 di Wayback Machine from CBS News Sunday Morning (July 10, 2005)
* A selection of contemporary articles regarding the casting couch in the American silent film industry from Taylorology
* An Indian author and journalist Flynn Remedios has covered the phenomenon in detail in his book The Double Offer. The book also reveals the names of several Bollywood actresses, directors and producers actively using the casting couch to do business.
**Icom Inc.** (アイコム株式会社, *Aikomu Kabushiki-gaisha*) ialah pengeluar peralatan pemancar dan penerima radio Jepun, yang diasaskan pada tahun 1954 oleh Tokuzo Inoue dengan nama awal syarikatbmenjadi "Inoue". Produknya kini termasuk peralatan untuk radio amatur, juruterbang, aplikasi maritim, aplikasi profesional bergerak darat, dan kipas pengimbas radio.

Ibu pejabatnya terletak di Osaka, Jepun, dengan cawangan di Amerika Syarikat (di Kirkland, Washington), Kanada (di Delta, British Columbia), Australia (Melbourne, Victoria), New Zealand (Auckland), United Kingdom (Kent, England), Perancis (Toulouse), Jerman (Bad Soden), Sepanyol (Barcelona) dan Republik Rakyat China (Beijing).

Protokol
--------

### IDAS

IDAS ialah perlaksanaan Icom dari protokol NXDN untuk produk radio digital dua arah yang ditujukan untuk Private Land Mobile Radio (PLMR) komersial dan sistem komunikasi keselamatan awam kelas bawah. NXDN ialah piawaian teknikal Common Air Interface]] (CAI) untuk komunikasi selular. Piawaian ini dibangunkan bersama oleh Icom dan Kenwood Corporation.

### D-STAR

Sistem radio terbuka D-STAR dibangunkan oleh Icom berdasarkan protokol radio digital yang dibangunkan oleh Japan Amateur Radio League dan dibiayai oleh Kementerian Pos dan Telekomunikasi Jepun. Sistem ini direka untuk menyediakan komunikasi suara dan data tahap lanjut melalui radio amatur menggunakan piawaian terbuka.

Produk
------

Sebuah stesen radio amatur yang terdiri dari tiga radio Icom.
Icom menghasilkan penerima dan radio dua arah untuk digunakan dalam aplikasi lautan, Airband, aplikasi radio amatur, aplikasi bergerak darat, dan aplikasi FRS/GMRS. Beberapa radio yang dibuat oleh ICOM sesuai dengan sistem trunking Motorola dan SmarTrunk.

Rujukan
-------

1. ↑  "Company outline". ICOM Inc. Dicapai pada November 21, 2018.
2. ↑
3. ↑  "salinan arkib". Diarkibkan daripada yang asal pada 2021-03-02. Dicapai pada 2021-06-22.
4. 1 2  Vigil, Sam (August 2001). ""Mr. ICOM," Tokuzo Inoue, JA3FA". *CQ Amateur Radio*. CQ Communications, Inc.: 22–26. ISSN 0007-893X.
5. ↑  Progri, Ilir (January 15, 2011). *Geolocation of RF Signals: Principles and Simulations*. Springer Science & Business Media. m/s. 116. ISBN 978-1-4419-7952-0.
6. ↑  Ford, Steve (2008). *ARRL's VHF Digital Handbook*. American Radio Relay League. m/s. 41. ISBN 978-0-87259-122-6.
7. ↑  "Land Mobile".

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Icom Incorporated*** |

* Laman rasmi global (dalam bahasa Inggeris)
* Info Icom terlama Diarkibkan 2013-02-09 di archive.today (dalam bahasa Inggeris)
* Senarai lengkap semua peralatan radio amatur Icom

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jepun

 |
**Dialog Mediterranean**, pertama kali dilancarkan pada 1994, ialah forum kerjasama antara NATO dan negara-negara Mediterranean. Matlamatnya yang dinyatakan adalah "untuk mewujudkan hubungan baik dan persefahaman dan keyakinan bersama yang lebih baik di seluruh rantau ini, mempromosikan keselamatan dan kestabilan serantau dan menjelaskan dasar dan matlamat NATO."

Dialog itu mencerminkan pandangan NATO bahawa keselamatan di Eropah terikat dengan keselamatan dan kestabilan di Mediterranean. Ia juga memperkukuh dan melengkapkan Perkongsian Euro-Mediterranean dan Inisiatif Mediterranean Eropah dalam Organisasi Keselamatan dan Kerjasama dalam Eropah.

Ahli
----

Dialog Mediterranean pada mulanya bermula dengan lima ahli, tetapi telah menambah dua lagi dari sejak penubuhan.

* Algeria (sejak Mac2000)
* Mesir (sejak Februari 1995)
* Israel (sejak Februari 1995)
* Jordan (sejak November 1995)
* Mauritania (sejak Februari 1995)
* Maghribi (sejak Februari 1995)
* Tunisia (sejak Februari 1995)

### Libya

Dalam Sidang Kemuncak Chicago 2012, ketua negara NATO mengeluarkan deklarasi yang menyatakan bahawa Libya "dialu-alukan" sebagai rakan kongsi NATO "jika mahu", melalui Dialog Mediterranean. Libya masih belum menjawab.

Lihat juga
----------

* Perkongsian untuk Keamanan
* Kesatuan Mediterranean

Rujukan
-------

1. ↑  NATO Topics: NATO's Mediterranean Dialogue - Linking regions together Diarkibkan 2009-09-11 di Wayback Machine
2. ↑  "Chicago Summit Declaration; Issued by the Heads of State and Government participating in the meeting of the North Atlantic Council in Chicago on 20 May 2012". *nato.int*. NATO. 20 May 2012. Dicapai pada 3 September 2016.

Pautan luar
-----------

* Laman web Mediterranean Dialogue
**Gamet** (daripada Yunani Kuno γαμέτης *gametes* "suami" / γαμετή *gamete* "isteri") ialah sel yang melakur dengan sel lain semasa pensenyawaan (penghamilan) dalam organisma yang membiak secara seks. Dalam spesies yang menghasilkan dua jenis gamet berbeza secara morfologi, di mana setiap individu menghasilkan satu jenis sahaja, betina ialah individu yang menghasilkan gamet lebih besar—dipanggil ovum (atau telur)—dan jantan menghasilkan jenis lebih kecil seakan berudu—dipanggil sperma. Ini merupakan contoh anisogami atau heterogami, keadaan di mana betina dan jantan menghasilkan gamet yang berbeza saiz (termasuklah manusia; ovum manusia kira-kira 20 kali lebih besar daripada sel spermanya). Sebagai perbandingan, isogami ialah keadaan di mana gamet daripada kedua-dua jantina sama saiz dan bentuknya, dan diberi penanda sembarangan untuk jenis mengawan. Nama gamet (*gamete*) diperkenalkan oleh ahli biologi Austria Gregor Mendel. Gamet membawa separuh maklumat genetik seorang individu, 1n setiap jenis.
Bagi drama adaptasi novel ini, lihat Isteri Untuk Diiktiraf.

***Isteri Untuk Diiktiraf*** ialah novel 2015 oleh penulis novel Malaysia, Nurfaza Alisya, dikeluarkan pada 2015 oleh Fajar Pakeer. Ia telah diadaptasikan sebagai sebuah siri drama oleh Radio Televisyen Malaysia pada 2018.

Sinopsis
--------

"Awak ni dah gila ke apa? Saya pun tak inginlah nak kahwin dengan awak ni. Sudahlah perangai macam harimau, muka macam burung belatuk. Memang malang betul!" – Safiyya. "Eh, sekali aku petik jari, berduyun perempuan yang datang tahu. Tak adalah aku nak kahwin dengan perempuan macam kau ni." - Tengku Wildan.

Siapa sangka lelaki yang mahu dijodohkan dengannya adalah lelaki yang pernah memerangkapnya sewaktu dia bekerja di Hotel Mahkota Royal. Safiyya terpaksa menerima lamaran Tan Sri Tengku Hairie demi Tok Aki yang mahu melihatnya berkahwin sebelum datuknya menutup mata.

Di awal perkahwinan mereka, Tengku Wildan sudah menetapkan beberapa syarat kepada Safiyya untuk diikuti. Safiyya yang suka melawan kata-kata Tengku Wildan akhirnya terpaksa menurut kata-kata lelaki itu yang pandai mematahkan setiap kata-katanya. Sikap Tengku Wildan yang menjengkelkan membuatkan Safiyya benar-benar sakit hati. Tetapi, bila lelaki itu meroyan tiba-tiba, dia mula pening kepala.

"Aku baru nak tag nama kau untuk share kata-kata daripada Ustaz Nazmi Abdul Karim ni. Nabi sebut dalam hadis, makruh seorang suami tidur keseorangan tanpa isterinya. Nak pahala senang aje. Peluk bini pun satu pahala. Mulai malam ni, nak tidur malam aku nak peluk kau."

Kemunculan Rafiq dan Tengku Wafie secara tiba-tiba membuatkan Tengku Wildan dilanda cemburu. Dalam diam dia mula jatuh sayang dengan isterinya. Mulut kata tidak, tapi hati kata mahu. Cemburu yang menguasai diri menyebabkan dia menuduh Safiyya bermacam-macam sehingga isterinya itu merajuk menjauhinya. Ketiadaan Safiyya membuatkan hatinya benar-benar sunyi rindukan kehadiran seorang isteri.

Tengku Wildan dituduh merogol Ana Julia memberi tamparan hebat buat Safiyya. Dan lebih menyakitkan hatinya apabila suaminya turut melakukan sesuatu ke atas dirinya tatkala dia tidak sedarkan diri. Dapatkah Safiyya memaafkan perbuatan suaminya itu? Adakah bahagia untuk mereka apabila Puan Sri Raja Mona tetap berkeras mahukan Bella menjadi menantu?

Keluaran dan legasi
-------------------

Rencana utama: Isteri Untuk Diiktiraf
*Isteri Untuk Diiktiraf* dikeluarkan pada 2015 olrh Fajar Pakeer. Pada tahun 2018, novel ini telah diadaptasikan ke siaran TV melalui drama waktu perdana di Slot Widuri bermula 29 Jun 2018 di TV1, dibintangi oleh Redza Rosli dan Elvina Mohamad.

Rujukan
-------

1. ↑  Isteri untuk Diiktiraf by Nurfaza Alisya Goodreads. Dicapai pada 10 Mac 2020.
2. ↑  Rudy Imran Shamsudin (4 Jun 2018). "Berjaya 'ikat' penonton". MyMetro. Dicapai pada 24 Jun 2018.
**Dhipa Palani (**lahir pada 11 November 1986, di Melaka, Malaysia) ialah seorang pengacara televisyen, journalis dan pelakon suara. Beliau menceburi bidang komunikasi massa setelah tamat pengajian dari Universiti Malaysia Sarawak. Beliau mengacara sebuah rancangan pagi "Bernama Today" pada 2011-2012. Beliau juga mengacara rancangan bisnes "Swotwatch" semasa berkhidmat untuk saluran Bernama TV (kini dikenali sebagai **Bernama News Channel).**
Beliau kemudian beralih ke saluran berita web **Amilin TV** sebagai penyampai berita utama serta pengacara bagi siri "Amilin TV Turning Point" yang dihasilkan dengan kerjasama Thomson Reuters Middle East and North Africa (MENA) pada 2013-2014.
Pada pertengahan 2014, beliau direkrut oleh Bloomberg TV Malaysia untuk berkhidmat sebagai wartawan. Selepas beberapa bulan, beliau mencuba bidang media cetak pula dengan Business Times dan pernah mempersembahkan laporan bisnes untuk berita perdana ntv7 sekitar tahun 2014-2015. Beliau merupakan sebuah editor majalah reka bentuk dalaman, "ktchnmag.com" dan kini aktif dalam pengajaran Bahasa Inggeris untuk pelajar dewasa.
**GameSpy**, juga dikenali sebagai **GameSpy Industries**, ialah sebuah divisyen kepada IGN Entertainment, yang mengendalikan sebuah rangkaian laman-laman web permainan video dan menyumbang servis-servis yang berkaitan dengan permainan video dan perisian, menerusi Internet. GameSpy mempunyai sejarah bermula pada tahun 1996 menerusi pengeluaran sebuah program carian server internet Quake bergelar QSpy. Syarikatnya kini beribu pejabat di Costa Mesa, California. Kini, syarikat ini dikawal oleh News Corporation, pemegang saham sebanyak 92.3% syarikat induknya, IGN - yang dibeli sebanyak $650 million pada 8 Spetember, 2005.

GameSpy mempunyai liputan untuk konsol-konsol seperti PlayStation 2, PlayStation 3, PSP, Xbox, Xbox 360, Nintendo GameCube, Wii, Game Boy Advance, Nintendo DS, N-Gage, Wireless, PC, dan Retrogaming..

Pautan luar
-----------

* (Inggeris) GameSpy

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Fail:--Padang Bukit--jpeg.

  

**Empangan Bukit Kwong** atau dikenali juga dengan nama Padang Bukit terletak di negeri
Kelantan Darul Naim berhampiran
sempadan Malaysia-Thailand di latitud 500 57.3'
U dan longitude 1010 57.9' T. Empangan ini
terletak kira-kira 8.5km dari barat daya pekan
Rantau Panjang. Kawasan
tadahannya adalah lebih kurang 11km
persegi yang disalirkan oleh Sg. Tandak
Liang yang mengalir ke dalam Sungai Golok,
sungai utama dalam lembangan Sg. Golok.
Empangan terdiri daripada satu benteng
timbusan tanah homogen, satu alur limpah
tidak berpintu berabung lebar separa bulat
jatuh tegak dan satu struktur pengambilan
pintu skru gelongsor tegak.

  

Pembinaan
empangan ini bermula pada bulan
September 1976 dan siap pada bulan Julai
1979.
Kapasiti takungan empangan adalah lebih
kurang 14.3Mcm pada aras kolam biasa
RL16.76m dan storan aktif 10.49Mcm.
Berdasarkan saiz dan klasifikasi potensi
bahaya empangan oleh US Army Corps of
Engineers, empangan ini jatuh di bawah
kategori saiz pertengahan dengan potensi
bahaya tinggi.

Kegunaan
--------

Empangan ini adalah merupakan sumber air
bagi kawasan pertanian sawah padi
iaitu menyalirkan air ke Kampung Telaga Mas, Kok Pauh dan sehingga tamat di kawasan Kampung Parit Air
, Rantau Panjang .Air dari empangan ini disalirkan menggunakan tali air.

Kawasan di sekitar empangan ini juga sesuai untuk dijadikan sebagai kawasan tarikan pelancong dengan mempunyai daya tarikan yang tersendiri iaitu tasik dan bukit bukau yang menarik.Tetapi itu semua masih dalam perbincangan.

* Empangan Bukit Kwong
**Diafragma toraks**, atau secara ringkasnya **diafragma** (Bahasa Yunani Kuno: διάφραγμαcode: grc is deprecated , *diáphragma*code: grc is deprecated , *pembahagi*), adalah kepingan otot rangka yang meliputi sehingga ke bawah rongga toraks. Kepingan ini memisahkan rongga toraks yang mengandungi jantung dan paru-paru daripada rongga abdomen dan melakukan fungsi penting dalam pernafasan: apabila diafragma mengecut, isipadu rongga toraks meningkat dan udara ditarik ke dalam paru-paru.

Istilah *diafragma* dalam konteks anatomi boleh merujuk kepada struktur rata yang lain seperti diafragma urogenital atau diafragma pelvis, namun perkataan "diafragma" dengan sendirinya biasa merujuk kepada diafragma toraks. Diafragma manusia sedikit tidak bersimetri di mana bahagian kanannya lebih tinggi daripada bahagian kirinya bagi menampung organ hati yang terletak di bawah sebelah kanan diafragma. Terdapat juga teori yang mengatakan diafragma lebih rendah di sisi kiri ini untuk memberi ruang kepada jantung.

Haiwan mamalia lain turut mempunyai diafragma, dan haiwan vertebrat seperti amfibia dan reptilia mempunyai struktur seumpama organ ini tetapi binaan anatomi pentingnya berbeza mengikut spesies seperti kedudukan paru-paru dalam rongga perut.

Rujukan
-------

1. ↑  Templat:EmbryologyUNC
2. ↑  Campbell, Neil A. (2009). *Biology: Australian Version* (ed. 8th). Sydney: Pearson/Benjamin Cummings. m/s. 334. ISBN 978-1-4425-0221-5.
**Empangan Hidro** yang pertama dibina di Malaysia ialah Empangan Hidro Sungai Sempam di Raub, Pahang. Ia telah dibina pada tahun 1900 oleh Raub Australian Gold Mining Co. Limited atau Syarikat Perlombongan Emas Australia Raub Bhd. bagi operasi perlombongan emas di Bukit Koman. Namun demikian, empangan ini tidak boleh dikira sebagai empangan hidro pertama bagi bekalan tenaga elektrik di negara Malaysia kerana ia dibina oleh syarikat perlombongan bagi kegunaan operasinya sendiri.

Maka itu, empangan hidroelektrik yang pertama di Malaysia ialah Empangan Hidro Tasik Chenderoh yang terletak 21 km ke utara bandar Kuala Kangsar. Kerja-kerja pembinaan empangan ini telah bermula pada tahun 1927, dan siap pada tahun 1930. Empangan ini menjadikan empangan yang terbesar di Asia Tenggara ketika itu. Pada tahun 1940, Stesen Elektrik Hidro Chenderoh membekalkan elektrik kepada 35 buah bandar dan tempat di Perak.

Stesen Elektrik Hidro Chenderoh masih beroperasi sehingga kini, menjadikannya yang tertua di Malaysia.
**Emo** atau **emocore** merupakan salah satu subgenre punk hardcore yang bermula pada penghujung tahun 1980-an. Band yang sering dikatakan mula-mula membawa genre ini adalah band hardcore Rites of Spring dan Embrace yang merupakan band-band dari scene DC.

Kemudiannya pada pertengahan 1990-an, istilah emo mula digunakan untuk merujuk scene indie yang terpengaruh dengan bunyi Fugazi. Band-band ini mempunyai bunyi emo yang berstail rock indie, lebih melodik dan kurang onar. Antara band-band awal dalam scene ini adalah Sunny Day Real Estate dan Texas Is The Reason.

Emo sering disalah labelkan untuk band-band mainstream seperti Bullets For My Valentine, Avenged Sevenfold dan sebagainya kerana mempunyai bunyian yang hampir serupa. Band-band seperti My Chemical Romance Dan Fall Out Boy pernah membawa genre emo sebelum merubah bentuk genre muzik mereka.

Di Malaysia, wujud emo rock, emo punk dan sebagainya walaupun sebenarnya genre itu tidak pernah wujud dalam scene emo yang sebenar. Sebenarnya cuma ada emo (emotive hardcore) dan satu bentuk emo yang lebih onar iaitu screamo. Emo rock dan emo punk mungkin wujud disebabkan pengaruh media dan salah faham seperti yang telah dinyatakan di atas.

Lihat juga
----------

* Senarai artis emo
* Screamo
* Punk hardcore
* Post-hardcore

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Dia Isteriku*** ialah sebuah siri drama televisyen Malaysia 2021 arahan Ayie Mustafa, dibintangi oleh Rozita Che Wan, Hafidz Roshdi, Shalma Eliana dan Fizz Fairuz. Siri ini memulakan tayangan perdana di Slot Qalbu , TV AlHijrah bermula 14 September 2021 menggantikan *Mak Abang Nak Kahwin*.

Sinopsis
--------

Mengisahkan sebuah perkahwinan bahagia Helmi dan Aisyah diuji akibat fitnah yang disebarkan oleh ahli keluarga sendiri. Perkahwinan dengan Helmi satu anugerah tidak ternilai buat Aisyah kerana dia telah melalui kehidupan yang perit bersama bekas suaminya Bahar selama enam tahun bersama.

Bagaimanapun, kebahagiaan itu goyah apabila Elisya iaitu anak Aisyah ketika berkahwin dengan Bahar datang tinggal bersama Helmi dan Aisyah. Elisya yang selama ini tinggal dengan bapanya, Bahar mengalami kejutan budaya apabila tinggal bersama Helmi dan Aisyah.

Sewaktu tinggal dengan bapanya hidupnya agak bebas dan dia tidak ditekankan mengenai hukum hakam agama. Suasana amat berbeza apabila dia datang tinggal dengan Aisyah sekeluarga yang menekankan kehidupan Islamik dan penuh kasih sayang. 

Aisyah dan Helmi berusaha membantu Elisya mengubah dan mengikut corak hidup sebagai muslimah sejati. Keikhlasan, kejujuran dan layanan mesra Helmi terhadap Aisyah dan dirinya, menyebabkan Elisya terpikat dengan bapa tirinya itu.

Pelakon
-------

* Rozita Che Wan sebagai Aisyah
* Hafidz Roshdi sebagai Helmi
* Shalma Eliana sebagai Elisya
* Fizz Fairuz sebagai Bahar
* Aiman Badrul sebagai Ikhwan
* Cahaya Nilam sebagai Intan
* Badrul Muhayat sebagai Azlan
* Sharifah Anthasha sebagai Tina
* Ziema Din sebagai Kak Zah
* Charlie Numan Salleh sebagai Atok Wan Haji Ali

Rujukan
-------

1. ↑  Drama Dia Isteriku mCentralMY
**Isabella Medeiros Scherer** (lahir 17 Februari 1996) ialah seorang pelakon, pereka fesyen, chef dan personaliti televisyen Brazil.

Biografi
--------

Isabella Scherer ialah anak kepada Vanessa Medeiros dengan bekas perenang Fernando "Xuxa" Scherer. Wanita muda itu walaupun dilatih sebagai seorang kanak-kanak untuk meneruskan kerjaya sukan di mana bapanya adalah pemenang pingat, tetapi memilih untuk mengejar sisi seni..

Pada usia 14 tahun, dia meninggalkan kolam renang dan mula belajar di Sekolah Teater Wolf Maia. Pada usia 15 tahun, dia membuka saluran YouTube dan blog mengenai fesyen, kecantikan dan gaya hidup, mengekalkan projek itu sehingga dia berusia 19 tahun.

Isabella memulakan kolej dalam fesyen, tetapi berhenti untuk mendedikasikan dirinya kepada kerjaya lakonan. Pada 2018, dia memulakan jenama pakaiannya yang dipanggil *Serê*.

Antara 2015 dan 2019, dia berkencan dengan pelakon & penyanyi Fiuk. Walaupun bergambar bersama, hubungan itu tidak disahkan oleh kedua-duanya, yang mengelak bercakap mengenai subjek itu.

Pada masa ini, dia berkencan dengan model dan pelayar Rodrigo Calazans. Pada Mac 2022, dia mengumumkan bahawa dia mengandung teman lelakinya. Isabela melahirkan anak kembar Mel dan Bento pada 29 Ogos 2022, melalui pembedahan caesar yang dilakukan di hospital bersalin Pro Matre di São Paulo.

Filemografi
-----------

* Família Imperial (2012-2013)
* Experimentos Extraordinários (2014)
* Califórnia (2015)
* Que Talento! (2016)
* Malhação: Viva a Diferença (2017-2018)
* Psi (2019)
* Bom Sucesso (2019)
* MasterChef Brasil (2021)

Rujukan
-------

1. ↑  "Isabella Scherer". *Purepeople* (dalam bahasa Portugis). Dicapai pada 2019-05-19.
2. ↑  "Isabella Scherer, filha de Fernando Scherer, o Xuxa, quase foi nadadora antes de 'Malhação'". *F5* (dalam bahasa Portugis). 6 October 2017. Dicapai pada 2017-10-06.
3. ↑  "Fernando Scherer faz homenagem para a filha, Isabella". *UOL* (dalam bahasa Portugis). 9 August 2018. Dicapai pada 2018-08-09.
4. ↑  "Além da carreira de atriz, Isabella Scherer se lança como estilista". *CARAS* (dalam bahasa Portugis). 3 April 2019. Dicapai pada 2019-04-03.

Pautan luar
-----------

* Isabella Scherer di Pangkalan Data Filem Internet (IMDb)
* Isabella Scherer di Instagram
* Isabella Scherer di Twitter
Jambatan Kutai Kartanegara sebelum runtuh.
**Jambatan gantung Kutai Kartanegara** sepanjang 720 meter terletak di Samarinda,Kalimantan,Indonesia. Rekabentuk jambatan ini menyerupai Jambatan Golden Gate di San Francisco, Amerika Syarikat. Ia menghubungi bandar Tenggarong dan Samarinda di wilayah Kalimantan Timur. Jambatan ini terletak di daerah utai Kartanegara , Borneo siap pada 2002.

Runtuh
------

Stesen televisyen TVONE melaporkan jambatan ini runtuh ketika penuh sesak dengan kenderaan. Sekurang-kurangnya sebuah bas dan hampir 12 buah motosikal terjunam ke dalam Sungai Mahakam. Beberapa buah kereta turut terjunam ke dalam sungai. Kapten Syafii Nafsikin melaporkan 11 orang terbunuh manakala 39 yang lain cedera dan 33 masih hilang. Sutopo Purwo dari Agensi Pengurusan Bencana memaklumkan bahawa kedalaman sungai itu 40 meter. Pasukan penyelamat menggunakan 'ultra sound' untuk mengesan runtuhan batu , kenderaan dan mangsa yang mungkin terperangkap.

  

Kabel besi menyokong jambatan ini menjadi lemah selepas dilanggar bot beberapa kali. Pada tahun 2010, kapal kargo membawa arang batu melanggar jambatan ini dan hampir runtuh.Djoko Kirmanto selaku Menteri Kerja Raya Indonesia memaklumkan punca itu kepada The Jakarta Post.Presiden Indonesia Susilo Bambang Yudhoyono mensasarkan pertumbuhan ekonomi 6 peratus. Pelabur asing pula kecewa dengan infrastruktur tidak diperbaiki , pentadbiran pula dikelabu oleh rasuah dan 'red tape'.Kira-kira 20 dana projek dibayar untuk rasuah. Sri Adiningsih seorang pensyarah economi Universiti Gadjah Mada di Jogjakarta menyatakan kualiti bangunan menjadi rendah kerana rasuah berleluasa.

Pada Oktober 2011, sebuah jambatan d selatan Sumatera runtuh kerana muatan trak berlebihan. Pada September 2011 jambatan yang sedang dibina turut runtuh juga di selatan Sumatera. Pada Oktober 2010, 12 kanak-kanak yang menghadiri perayaan tradisional terbunuh apabila jambatan runtuh. Pada April 2009, seorang terbunuh apabila jambatan runtuh di tengah Kalimantan.

Rujukan
-------

1. ↑  Empat maut jambatan runtuh di Kalimantan
2. ↑  "Eleven dead, 33 missing in Indonesia bridge collapse". Diarkibkan daripada yang asal pada 2011-12-01. Dicapai pada 2011-12-01.

|  |  |
| --- | --- |
|  | Wikimedia Commons mempunyai media berkaitan ***Jambatan gantung Kutai Kartanegara*** |
Animasi jambatan imbang daun kembar
**Jambatan imbang** merupakan sejenis jambatan gerak yang mempunyai berat pengimbang untuk mengimbangi bidang jambatan, atau "daun," semasa berayun ke atas (terbuka). Jambatan imbang merupakan jambatan boleh gerak paling biasa ditemui kerana ia boleh terbuka dengan cepat dan memerlukan hanya sedikit tenaga secara relatif untuk digerakkan.

Jambatan imbang boleh jadi daun tunggal atau kembar. Jambatan daun kembar lazimnya mempunyai struktur kekuda dan berat pengimbang di bawah rentang, manakala jambatan daun tunggal selalunya merupakan jambatan kekuda dengan berat pengimbang yang ditinggikan. Jambatan Menara ialah jambatan daun kembar yang terkenal.

Galeri
------

* Burnside Bridge, Portland, Oregon, AS*Burnside Bridge*, Portland, Oregon, AS
* Tower Bridge, London, UK*Tower Bridge*, London, UK
* Pegasus Bridge, Calvados, Perancis*Pegasus Bridge*, Calvados, Perancis
* Salmon Bay Bridge, Seattle, Washington, AS*Salmon Bay Bridge*, Seattle, Washington, AS

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Jambatan imbang*** |

* Jambatan
* Jambatan angkat
* Jambatan gerak
* Senarai jambatan imbang
Struktur molekul polimer kitosan.
**Kitosan** (/ˈkaɪtəsæn/) ialah sejenis polisakarida linear yang terdiri daripada molekul-molekul D-glukosamina dengan hubungan β-(1→4) (unit tak terasetil) dan *N-*asetil-D-glukosamina (unit terasetil) yang tersusun secara rawak. Kitosan dihasilkan daripada rawatan kitin cengkerang udang dan krustasea lain dengan bahan alkali seperti natrium hidroksida (pendeasetilan). 

Kitosan mempunyai beberapa kegunaan bioperubatan dan komersial. Ia boleh digunakan dalam pertanian dalam rawatan benih dan racun perosak bio untuk membantu tumbuhan untuk melawan jangkitan kulat. Dalam pembuatan wain, ia boleh digunakan sebagai penapis agen, juga membantu untuk mengelakkan kerosakan. Dalam industri, ia boleh digunakan dalam salutan cat poliuretana penyembuhan diri. Dalam perubatan, ia berguna dalam balutan untuk mengurangkan pendarahan dan sebagai agen antibakteria; ia juga boleh digunakan untuk membantu menyampaikan dadah melalui kulit.

Rujukan
-------

1. ↑  Jeffryes, C; Agathos, SN; Rorrer, G (June 2015). "Biogenic nanomaterials from photosynthetic microorganisms". *Current Opinion in Biotechnology*. **33**: 23–31. doi:10.1016/j.copbio.2014.10.005. PMID 25445544.

Pautan luar
-----------

* International research project Nano3Bio, focused on tailor-made biotechnological production of chitosans (funded by the European Union)
* Produk Kitosan buatan Malaysia  Diperbuat dengan kerjasama universiti tempatan dan juga pusat penyelidikkan dan pembeangunan kerajaan Malaysia. Sudah 6 tahun didalam pasaran dan mempunyai beribu testimoni daripada pengguna.
* 

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jepun
* Republik Czech

 |
Jambatan Sultan Ismail Muar
**Jambatan Sultan Ismail Muar** merupakan jambatan pertama yang menghubungkan Bandar Muar dan seberangnya di Tanjung Agas di Daerah Muar, Johor, Malaysia.

Sejarah
-------

Sebelum pembinaan jambatan ini, penduduk yang ingin ke Seberang (panggilan untuk ke Tanjung Agas dan Melaka) terpaksa menyeberangi Sungai Muar menggunakan kemudahan feri yang dipanggil Penambang. Penambang atau feri ini mula beroperasi sekitar tahun 1890 sejak Muar dibuka dengan rasmi oleh Almarhum Sultan Abu Bakar.

Oleh kerana pembangunan pesat ketika itu, Penambang dirasakan tidak dapat menampung kenderaan yang ingin menyeberang Sungai Muar. Oleh itu, cadangan telah dibuat untuk membina saebuah jambatan yang akan menghubungkan Bandar Muar ke Tanjung Agas dan Melaka.

Pembinaannya bermula pada tahun 1960 oleh Jabatan Kerja Raya (JKR) dan siap sepenuhnya pada 1962. Jambatan ini dibuka secara rasmi oleh Almarhum Sultan Ismail, Sultan Johor ketika itu pada 15 April 1967, mengambil sempena nama baginda. Dengan pembukaan jambatan tersebut, operasi feri Penambang juga ditamatkan.

Untuk menampung kos pembinaannya, kutipan tol telah dikenakan bagi tempoh yang singkat.

Lihat Juga
----------

* Muar Bypass
* Jambatan Kedua Muar

|  |  |
| --- | --- |
|  | Wikimedia Commons mempunyai media berkaitan ***Jambatan Sultan Ismail Muar*** |
Pusat pengumpulan kitar semula di Iskandar Puteri, Johor.
Data dari Perbadanan Pengurusan Sisa Pepejal dan Pembersihan Awam (SWCorp) yang dikumpulkan dari Januari hingga November sepanjang 2018 menjadikan kadar kitar semula negara pada kadar 0.06%, atau sekitar 1.800 tan dari 3 juta tan sampah yang dikumpulkan dalam tempoh tersebut. Sebilangan besar sampah dihantar ke tapak pelupusan sampah.

Pada tahun 2015, penghasilan sampah isi rumah, perindustrian, komersial dan institusi di negara ini ialah 38,563 tan sehari, di mana 88,8% pergi ke tapak pelupusan sampah. Pada tahun 2005, Malaysia menghasilkan kira-kira 7.34 juta tan sisa pepejal, di mana 30 %nya mungkin dapat dikitar semula tetapi hanya 3-5% yang sebenarnya diproses. Memandangkan kekurangan bahan kitar semula di negara ini dan potensi keuntungan yang lumayan, syarikat-syarikat Malaysia telah mengimport sampah dari negara-negara asing, lebih-lebih lagi sejak larangan sisa plastik keseluruhan China pada 2018.

Kadar kitar semula isi rumah di Malaysia dianggarkan berjumlah 9.7% dalam tinjauan di seluruh negara pada tahun 2011. Laporan yang sama menunjukkan bahawa Kuantan mempunyai kadar kitar semula isi rumah tertinggi (18.4%) sementara Sabah berada pada tahap terendah dengan 4.5%. Kuala Lumpur, ibukota negara dengan anggaran penduduk 1.66 juta orang pada tahun 2009, menghasilkan sisa isi rumah sekitar 0,8 hingga 1,3 kg sehari, jumlah itu bersama dengan sisa industri di bandar menyebabkan penghasilan rata-rata 3,500 tan sampah sehari. Pada tahun 2012, kadar kitar semula isi rumahnya ialah pada 10.4%.

Dalam Rancangan Malaysia Kesebelas 2016-2020, matlamat pengurusan sisa pepejal yang dinyatakan ialah untuk mencapai kadar pengalihan sisa 40% dari tapak pelupusan sampah dan 22% kadar kitar semula pada tahun 2020.

Lihat juga
----------

* Alam Sekitar Malaysia
* Isu alam sekitar di Malaysia

Rujukan
-------

1. ↑  "Less than 1% of waste out of 3 million tonnes get recycled - Nation | The Star Online". *www.thestar.com.my*. 2019-01-24. Dicapai pada 2019-05-07.
2. 1 2  Binti Abu Bakar, Khalilulnisha (2015). *Solid Waste Management Lab 2015 Final Lab Report* (PDF). Malaysia: National Solid Waste Department,Ministry of Urban Wellbeing, Housing and Local Government. m/s. 14.
3. 1 2  "Waste reduction is the way to go - Letters | The Star Online". *www.thestar.com.my*. 2006-02-12. Dicapai pada 2019-04-26.
4. ↑  *Survey on Solid Waste Composition, Characteristics & Existing Practice of Solid Waste Recycling in Malaysia* (PDF). Malaysia: National Solid Waste Management Department. 2013. m/s. 57.
5. ↑  Phon, Low Lay (2009-11-23). "Using worms to reduce organic waste - Community | The Star Online". *www.thestar.com.my*. Dicapai pada 2019-04-26.

Pautan luar
-----------

* Kementerian Sumber Asli dan Alam Sekitar
	+ Jabatan Alam Sekitar Malaysia
* Jabatan Pengurusan Sisa Pepejal Negara (JPSPN)
* Peta yang boleh dicari untuk Pusat Kitar Semula di Malaysia, Tapak Mikro Tetrapak
**Direktorat Festival Filem** di India ialah sebuah organisasi yang memulakan dan membawakan Festival Filem Antarabangsa India, Anugerah Filem Kebangsaan dan Panorama India. Walaupun Direktorat membantu melantik ahli panel juri setiap tahun, ia tidak mempunyai input mengenai mana filem-filem dipilih untuk dipertimbangkan dan yang mana filem akhirnya memenangi anugerah pada pelbagai fungsi yang dimulakannya. 

Direktorat yang ditubuhkan oleh Kementerian Penerangan dan Penyiaran, Kerajaan India, untuk menganjurkan perayaan filem nasional dan antarabangsa di India. 

Ia ditubuhkan oleh Kerajaan India pada tahun 1973, dan berfungsi sebagai sebahagian daripada Kementerian Penerangan dan Penyiaran. Direktorat berpusat di New Delhi dan kini diketuai oleh Senthil Rajan, Pengarah.

Rujukan
-------

1. ↑  Directorate of Film Festivals Diarkibkan 17 Jun 2008 di Wayback Machine Ministry of Information and Broadcasting, Govt of India Official website.

Pautan luar
-----------

* Direktorat Festival Filem, laman web rasmi
* Laman web rasmi Direktorat Filem Festival di Portal Nasional India
* Panorama India
* Panorama India
Dr. Faiz bin Khaleed (kanan sekali) bersama anggota Soyuz TMA-11
Mejar Dr. **Faiz bin Khaleed** (lahir 15 September 1980) merupakan angkasawan Malaysia dan juga doktor gigi tentera bersama Angkatan Tentera Diraja Malaysia. Beliau akan melanjutkan pelajaran di Peringkat Sarjana dalam bidang aeroangkasa di Rusia melalui Biasiswa Sains Negara serta terus menjalani latihan tertentu bagi misi kedua itu.

Kerjaya
-------

Pada September 2006, beliau dipilih sebagai salah seorang daripada dua calon untuk menjalani latihan di Star City, Russia sebagai sebahagian daripada Program Angkasawan Malaysia. Calon lain adalah Sheikh Muszaphar Shukor. 

Pada 2007, Sheikh Muszhaphar dipilih mengikuti penerbangan ke Stesen Angkasa Antarabangsa melalui Ekspedisi 16 dengan menaiki Soyuz TMA-11 pada Oktober 2007.

Faiz Khaleed bersedia untuk ke angkasa lepas pada 2008 atau 2009 jika Malaysia membuat keputusan untuk meneruskan penerokaan angkasa lepas yang kedua.

Pada 22 Oktober 2007, Faiz dilantik sebagai Mejar.

Malaysia membuat keputusan untuk meneruskan penerokaan angkasa lepas kedua yang mana akan dilakukan pada 2010.

Kehidupan peribadi
------------------

Dengan misi kedua Malaysia untuk menghantar angkasawan pada tahun 2011, Faiz Khaleed telah bersetuju untuk hidup membujang sehingga selesai misi penghantaran Angkasawan Malaysia kedua. Saranan untuk tidak mendirikan rumahtangga ini telah dicadangkan oleh Menteri Sains, Teknologi dan Inovasi Malaysia, Datuk Seri Dr. Jamaluddin Jarjis (kini Allahyarham).

Rujukan
-------

1. ↑  "Yayasan Angkasawan Mula Beroperasi Tahun Depan - Ongkili", Bernama.com, 12 Oktober 2009.
2. ↑  "NASA Holds Briefing With First Female Station Commander and Crew".
3. ↑  "Malaysia to launch second space mission".
4. ↑  
"Faiz setuju membujang hingga 2011". Utusan Online. 2007-11-11. Dicapai pada 2007-11-12.

Pautan luar
-----------

* Laman web rasmi Diarkibkan 2007-05-31 di Wayback Machine
* Biografi Faiz Khaleed
Templat:Use mdy dates

Nama ini merupakan nama orang dalam bahasa Cina; nama keluarganya ialah *Guo*.
**Guo Jingming** (Cina ringkas: 郭敬明code: zh is deprecated ; pinyin: *Guō Jìngmíng*; dilahirkan pada 6 Jun 1983 di Zigong, Sichuan) ialah seorang penulis fiksyen dewasa-muda China. Di samping penulis dan ahli perniagaan, Guo juga seorang idola remaja dan tokoh selebriti popular. Di satu sudut lagi, Gua adalah tokoh polarisasi. Pada tahun 2007, dia diundi dalam Tianya.com, salah satu forum atas talian terbesar di China, sebagai "selebriti lelaki paling dibenci" di China bagi tahun ketiga berturut-turut. Meskipun begitu, tiga daripada empat buah novelnya masing-masing telah terjual lebih daripada sejuta naskhah. dan pada tahun 2007, dia menjadi salah seorang penulis terlaris di China.

Guo merupakan presiden Syarikat Hiburan Ke Ai yang ditubuhkan pada tahun 2004 oleh dirinya sendiri. Ke Ai kebanyakannya menerbitkan majalah-majalah remaja seperti "Top Novel" dan "Island". Pada tahun 2008, Guo menandatangani kontrak dengan Syarikat Hiburan Tian Yu. Tidak lama kemudian, Guo diupah oleh Changjiang Publishing House pada tahun 2009 sebagai timbalan editor. Guo merupakan ahli termuda dalam Kesatuan Penulis China ketika dia baru berumur 23 tahun. Guo juga seorang penulis skrip lakon layar dan pengarah filem. Guo menulis dan mengarahkan *Tiny Times*, *Tiny Times 2* dan *Tiny Times 3*, kesemuanya berdasarkan novelnya sendiri.

Rujukan
-------

1. ↑  Jia, Mei (April 26, 2012). "Guo Jingming: Man of Many Parts". *China Daily*. Dicapai pada April 4, 2012.
2. 1 2 3  King, Aventurina (April 26, 2012). "China's Pop Fiction". *The New York Times*. Dicapai pada Mac 29, 2012.
3. 1 2 3  Xia, Yu (September 2010). "The Impression of Guo Jingming". *Xiao Zuo Jia Xuan Kan*: 66. `|access-date=` requires `|url=` (bantuan)
4. ↑  "Guo Jingming Joins TianYu, Becomes An Official Star". *ShenZheng Evening*. April 26, 2012. `|access-date=` requires `|url=` (bantuan)
5. ↑  Lim, Louisa. "A Pop Idol Writer For China's New Generation". NPR. Dicapai pada April 4, 2012.
6. ↑  Wang, Yechen. "The Guo Jingming Commercial Empire's Five Secrets He Is Dashing". Chilicity.com. Dicapai pada Mac 28, 2012.[*pautan mati kekal*]

Pautan luar
-----------

* Blog Guo Jingming
* Bestselling Novelist Must Pay Up for Plagiarism
* 郭敬明抄袭事件法院判决书 Diarkibkan 2008-01-18 di Wayback Machine
* 人民日报："郭敬明抄袭案"——迷失在"小四的游乐场" Diarkibkan 2013-01-30 di Wayback Machine
* 浙江在线：郭敬明新作再次被指抄袭 回应称读者有偏见 Diarkibkan 2014-07-26 di Wayback Machine

| Persondata |
| --- |
| Nama | Guo Jingming |
| Nama alternatif |  |
| Pemerihalan ringkas | Chinese writer |
| Tarikh kelahiran | 1983-06-06 |
| Tempat kelahiran | Zigong, Sichuan |
| Tarikh kematian |  |
| Tempat kematian |  |
**GJ 1214 b** ialah sebuah super-Bumi di luar sistem suria yang mengorbit bintang GJ 1214 dalam buruj Ophiuchus, 13 parsek atau kira-kira 40 tahun cahaya dari Bumi, ditemui pada tahun 2009. Inilah eksoplanet kedua (selepas COROT-7b) yang ditemui dengan jisim yang tertentu dan sinarannya yang kurang berbanding gergasi-gergasi gas dalam Sistem Suria. Planet ini juga penting kerana dekat sekali dengan Bumi, di samping mengelilingi sebutir bintang induk yang kecil, maka bolehlah atmosferanya dikaji dengan teknologi terkini.

Ciri-ciri
---------

GJ 1214 b mungkin lebih sejuk berbanding mana-mana planet transit yang lain. Suhu puratanya mungkin di antara 393–555 K (120–282 °C atau 248–540 °F), bergantung pada berapa banyak sinaran bintang yang dipantulkan balik ke angkasa.

Walaupun belum lagi terbukti kewujudan air secara langsung, namun nilai-nilai jisim dan jejari yang diperoleh adalah konsisten dengan ciri-ciri sebuah planet lautan, yang terdiri terutamanya daripada air (~75% jumlah jisim), mengitari sebuah teras yang berbatu (~25%), mungkin dilitupi oleh atmosfera hidrogen dan helium (~0.05%). Disebabkan tekanan tinggi di paras kedalaman yang terjangka berair, mungkin terdapat sejumlah air yang amat besar dalam bentuk cecair dan ais VII.

Rujukan
-------

1. 1 2 3 4
2. 1 2 3
3. ↑
Untuk bandar di Afghanistan, sila lihat Jalalabad.  Untuk bandar di Azerbaijan, sila lihat Jalilabad.

**Jalal-Abad** (Jalalabat, Dzhalal-Abad} merupakan pusat ekonomi dan pentadbiran wilayah Jalal-Abad di barat daya Kyrgyzstan .Penduduknya sekitar 75.000. Ia terletak di hujung utara-timur dari [Lembah Fergana]] , Sungai Kugart di kaki bukit Pergunungan Ata Babash.. Lokasinya sangat dekat dengan sempadan Uzbekistan. Dua pertiga dari penduduknya keturunan Uzbekistan .

Jalalabat terkenal dengan mata air mineral di sekitarnya. Air dari Hozret-Ayub-Paigambar Spa sudah lama diyakini boleh menyembuhkan pesakit kusta. Era Soviet sanatorium menawarkan program rawatan air mineral untuk pelbagai penyakit kronik. Botol air mineral dari wilayah tersebut dijual di seluruh negeri dan luar negeri.

Sejarah
-------

Salah satu Jalan Sutera melewati wilayah Jalalabad .Terdapat kesan arkeologi seperti Saimalu tash dan Lembah Chatkal.Pesakit akan melawat Spa kuratif seperti di Gunung Ayub Tau di ketinggian 700 m di atas permukaan laut sekitar tiga kilometer luar bandar.

Sebuah legenda menceritakan air dari Hozret-Ayub-Paigambar boleh menyembuhkan pesakit kusta.Ada sebuah makam, masjid dan istana khan berhampiran Spa.

Istilah 'Abad' sering digunakan dalam nama bandar-bandar di Asia Tengah. Ia merujuk kepada orang yang mendirikan tempat itu. Dikatakan bahawa Jalalabad dinamakan Jalal ad Din , yang terkenal untuk membuat karavan (kereta panjang) untuk membawa pelancong dan banyak peziarah yang datang ke gunung kudus.

Orang-orang tempatan terlibat dalam pertanian, perdagangan dan memberikan perkhidmatan kepada para peziarah. 1870-an, migran Rusia datang ke wilayah tersebut. Mereka mendirikan sebuah bandar garrison tentera dan rumah sakit tentera.

Ekonomi
-------

Kereta api bergerak dari Lembah Ferghana timur laut sekitar 30 km ke Kökjanggak .

Pasukan sukarelawan Peace Corp dari Amerika Syarikat sangat aktif di wilayah tersebut. Relawan berkhidmat dalam pendidikan dan sektor usaha kecil. Kaplıca Adresleri

Rujukan
-------
**Majalah Fantasi** ialah satu-satunya majalah grafik terbitan berkala CESB mula berada dipasaran pada tahun 1983. Ia berformat prestij dan sasaran pembacanya di kalangan dewasa dan juga menjadi rujukan kepada siswa-siswi seni reka, seni bina, seni arca dan budaya. Majalah ini mengetengahkan ramai pelukis komik yang hebat seperti Azman Yusof, Mohas, Suhaime, Azman Shah, Ahmad Kamil, Jailani Abu Hassan, Weman,  Jimi Kong dan Allahyarham Jeri.

Di tahun-tahun tersebut, teknik semburan udara atau airbrush , seni pop, cat minyak dan akrilik menjadi ledakan seni visual seantero dunia. Ia juga turut diaplikasikan oleh pelukis yang menyumbang karya kepada majalah Fantasi. Contoh yang jelas boleh dilihat pada *masthead*nya dan karya-karya lukisan dan komik di dalamnya.

Lihat juga
----------

* Komik di Malaysia

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pembahagian pentadbiran Macau (klik sini untuk gambar satelit)
Macau terletak 70 kilometer di barat daya Hong Kong dan 145 kilometer selatan bandar Guangzhou di provinsi Guangdong. Ia meliputi Semenanjung Macau, dan kepulauan Taipa dan Coloane.

Semenanjung terbentuk dari Zhujiang (Sungai Mutiara) estuari di bahagian timur dan Xijiang (Sungai Barat) di bahagian barat. Ia bersempadan dengan bandar Zon Khas Ekonomi Zhuhai di tanah besar China. 

Macau mempunyai tanah yang rata hasil pengambilan semula tanah daripada laut akan tetapi bukit-bukitnya menandakan kawasan yang semulajadi dahulukala. Semenanjung Macau pada mulanya merupakan suatu pulau tetapi dihubungkan dengan suatu bar pasir yang menjadi suatu isthmus yang sempit. Pengambilan semula tanah daripada laut yang bermula pada abad ke 17 menjadikan Macau suatu semenanjung.

Dengan penbangunan yang mendadak, Macau tidak lagi mempunyai kawasan yang sesuai untuk aktiviti pertanian. Tiada lagi kawasan yang berpaya, hutan mahupun kawasan berkayu. Disebabkan masalah ini, penduduk Macau kini terpaksa mencari rezeki di lautan.



  


|  |  |
| --- | --- |
| Ikon tunas | Rencana berkaitan China ini ialah rencana tunas. Anda boleh membantu Wikipedia dengan mengembangkannya. |

* l
* b
* s
*Bibliotheca historica*, 1746
**Diodorus** atau **Diodorus Siculus** (bahasa Greek: *Διόδωρος Σικελιώτης*) (±.90-±.30 sbM) adalah seorang sejarawan Yunani dari Agyrium, Sisilia. Beliau telah menulis buku tentang *Bibliotheca historia* (Perpustakaan Sejarah) terdiri di atas 40 jilid, yang utamanya merupakan kompilasi karya-karya kuno.

Hieronimus pernah menulis bahawa Diodorus telah mencapai kesenangan (naik daun) pada tahun 49 SM yang disokong dengan pernyataan peribadi oleh Diodorus. Waktu yang paling awal disebutkan Diodorus adalah kunjungannya ke Mesir pada Olimpik Kuno ke-180 (antara tahun 60 dan 56 SM). Kunjungan ini ditandai dengan saat beliau menyaksikan kemarahan masyarakat yang meminta seorang warganegara Romawi yang secara tidak sengaja membunuh seekor kucing, haiwan yang dianggap suci oleh budaya Mesir Kuno (Bibliotheca historica 1.41, 1.83). Peristiwa terakhir yang disebutkan Diodorus adalah pembalasan Octavius ke atas kota Tauromenium, yang penolakannya atas bantuan yang diminta menimbulkan kekalahan dalam peperangan laut Octavius sekitar tahun 36 SM (16.7).

Pautan luar
-----------

* Diodorus Siculus, The Library translated by C.H. Oldfather, terjemahan bahasa Inggeris atas buku ke-4 (*Bibliotheca historia* )
Hari **Khamis** (disebut [kha.mis] atau [ka.mis]) merupakan hari kelima dalam seminggu dan terletak antara Rabu dan Jumaat. Nama hari ini menyerap bahasa Arab dari يوم الخميس‎ *Yaum al-Khamīs*.

Kepentingan
-----------

### Agama

Umat Islam digalakkan melakukan ibadah berupa puasa sampingan tidak wajib (atau sunat) selain hari Isnin; pernyataan ini berdasarkan seberapa catatan hadis nabawi tertentu.

Umat Judaisme turut dianjurkan agar berpuasa pada hari-hari ini.

### Budaya setempat

Di United Kingdom, pilihan raya biasanya diadakan pada hari Khamis. Hal ini adalah untuk memastikan kehadiran pengundi yang ramai, kerana gaji selalunya dibayar pada hari Jumaat. Jika dibuat pada hari lain, rakyatnya mungkin lebih berminat membeli-belah daripada mengundi.

Rujukan
-------

1. ↑  "Is it better to fast on Mondays and Thursdays or on three days of each month? – Islam Question & Answer". Dicapai pada 17 Jun 2019.
2. ↑  "Fasting on mondays – Islamhelpline". Dicapai pada 17 Jun 2019.

| * l
* b
* s
Hari-hari dalam seminggu |
| --- |
| 
* Ahad
* Isnin
* Selasa
* Rabu
* Khamis
* Jumaat
* Sabtu

 |
Fresco griffin di "Throne Room", Istana Knossos, Crete, Zaman Gangsa
Griffin Achaemenid di Persepolis.
***Griffin***, ***Griffon***, atau ***Gryphon*** (Greek: γρύφων, *grýphōn*, atau γρύπων, *grýpōn*) ialah makhluk legenda dengan badan seekor singa dan kepala serta sepasang sayap berupa helang. Griffin dilambangkan sebagai ketua, pemerintah atau raja disebabkan ciri-ciri fizikalnya yang terdiri daripada singa dan helang. Secara tradisionalnya, singa dianggap raja kepada binatang rimba manakala helang ialah raja kepada burung. Hasil gabungan ini, grifin telah difikirkan layak menjadi makhluk berkuasa dan hebat yang utama. Griffin biasanya diketahui menjaga harta karun dan mampu menilai harta milikan seseorang yang berharga. Mengikut beberapa tradisi mengatakan bahawa hanya griffin betina sahaja yang mempunyai kepak. Beberapa penulis juga menghuraikan ekor griffin seperti ular dan mempunyai telinga iaitu telinga singa. 

Griffin dipercayai dengan kemampuannya untuk terbang dengan kelajuan yang tidak terbatas. Griffin juga berkebolehan untuk menjulang tinggi di langit dan mampu melihat dengan tajam umpama helang. Juga dikatakan, sekali seseorang itu berjumpa dengan griffin dengan tujuan yang tidak baik, pasti tidak akan dapat lari dengan tipu muslihatnya.

Rujukan
-------

1. ↑  Stephen Friar (1987). *A New Dictionary of Heraldry*. London: Alphabooks/A & C Black. m/s. 173. ISBN 0906670446.
Kolej St Peter, Bangunan Bro O'Driscoll (1939, tambahan 1944)
**Kolej St Peter** (*St Peter's College*) ialah sebuah sekolah menengah Katolik untuk lelaki di Auckland, New Zealand dan ia merupakan sekolah menengah Katolik yang terbesar di New Zealand. Sekolah ini ditubuhkan pada tahun 1939 oleh *Christian Brothers*, tetapi sejak dari tahun 2008 semua kakitangan-kakitangannya dilantik oleh orang biasa dan bukan pemimpin agama.

Sekolah ini boleh memuatkan sebanyak 1200 pelajar dari pelbagai etnik. Secara akademik, sekolah ini menawarkan kepada pelajar-pelajar senior kedua-dua sistem penilaian Sijil Negara Pencapaian Pendidikan (*National Certificate of Educational Achievement* - NCEA) dan Peperiksaan Antarabangsa Cambridge (*Cambridge International Examinations* - CIE). Sekolah ini menerima pendaftaran kira-kira 70 pelajar antarabangsa. Alumni yang terkemuka termasuk Sir Michael Fay (ahli perniagaan dan pelayar perahu layar) dan Sam Hunt (penyair).

Alamat
------

23 Mountain Rd, Epsom, Auckland 3
Telefon: +64 9 524 8108
Faks: +649 524 9459
E-mel: admin@st-peters.school.nz

Pautan luar
-----------

* Tapak sekolah rasmi